da da da da es da en en es da da da da da da da da da da da da da da sv da da da da da da de da da da da da da da da da da da da de da en da ja ca da da da sv da da da da da da da da da da es da da da da da da da da da da da en da da da da da da en da ca
MADAFFALD ER EN GOD KILDE TIL NÆRINGSSTOFFER - Bæredygtig praksis
LIV I OG VED MARKEN
Af Malthe Karstensen, ØkologiRådgivning Danmark.Artiklen er tidligere bragt på Økologisk Nu.
Madaffald har stort set samme gødningsværdi som husdyrgødning, hvilket gør det meget interessant at anvende i økologisk landbrug. Det forudsætter en prioritering af økologer som aftagere.
Det er ikke kun de økologiske landmænd, der ser potentiel værdi i madaffald som gødning. Derfor skal man i den økologiske sektor både efterspørge produktet og gå i dialog med biogasanlæg, kommuner og forsyningsselskaber for at sikre, at madaffaldet er tilgængeligt for økologer.
Sådan lyder budskabet fra konsulent og projektleder Anton Rasmussen i Økologisk Landsforening.
Medmindre kommunerne selv håndterer madaffaldet, afsættes det til videre forarbejdning via kommunale udbud. Kommunerne stiller de krav, de mener, er relevante eller politisk ønskelige i deres udbud. Københavns Kommune kræver for eksempel, at madaffaldet skal kunne afsættes til økologer. Det betyder, at biogasanlæggene ikke kan bruge madaffaldet i linjer, hvor de øvrige inputs ikke er godkendt til økologi.
Efter madaffaldet er indsamlet, forarbejdes det til en pumpbar masse, der afgasses i biogasanlæg, typisk sammen med husdyrgødning. Gassen skaber el og varme, og restproduktet er gødning.
Særligt økologiske landmænd i Østdanmark, der ofte har begrænsede mængder gødning til rådighed, kan få glæde af madaffaldet.
»Cirkulær økonomi, herunder lokal recirkulering af næringsstofferne fra madaffald, bør være en integreret del af den økologiske afgrødeproduktion,« siger Anton Rasmussen. Han tilføjer, at recirkulering netop handler om at reetablere næringsstofstrømmen fra by til land, så de næringsstoffer, der bortføres med afgrøden, så vidt muligt tilbageføres. Forudsat at den recirkulerede gødning har en tilstrækkelig høj kvalitet.
I 2019 blev der gennemført landsforsøg fem steder i landet, hvor man gødede vårbyg med afgasset mad-affald, både rent og blandet med kvæggylle, samt med svinegylle som reference.
Forsøgene viste, at madaffaldet har samme kvælstofrespons i vårbyggen som husdyrgødning. Med andre ord er gødningsværdien på højde med husdyrgødning.
Næringsstofindholdet i de forskellige madaffaldsprodukter kan forventes at ligge i samme spænd som i husdyrgødning.
- Casper Laursen, specialkonsulent i Seges
Samtidig er håndteringsforholdene ens med normal biogasgylle.
Selvom de økologiske landmænd nogle steder i landet i høj grad mangler næringsstofferne, så er det ikke for enhver pris, at de vil anvende madaffald. Casper Laursen oplever nemlig, at økologerne er meget bekymrede over plastik i gødningen.
Den suverænt største kilde til mikroplast på landbrugsjord er partikler fra bildæk. Forskellen er, at gødskning med madaffald er et aktivt valg, og her er det måske umuligt helt at undgå plastik. Frasorteringen foregår blandt andet med sold, men de allermindste plaststykker vil alligevel smutte igennem.
I landsforsøgene blev der for et af produkterne med 100 pct. madaffald målt et plastindhold på 0,01 pct. af tørstoffet. Ved tildeling af 80 kg ammoniumkvælstof pr. ha svarer det til, at det på én hektar fylder 2,86 kvm., hvis man bredte det ud. Det er langt under det tilladte loft, og i Danmark vil madaffaldet altid være opblandet med gylle, men det er stadig en anledning til bekymring hos landmændene.
Vi skal have fokus på en teknologisk udvikling, der sikrer, at plastindholdet reduceres. Vi skal selvfølgelig som økologer have høje krav til, at vores gødningsprodukter er rene og fri for miljøfremmede stoffer. Selvom adgangen til næringsstoffer fra mad-affald og andet recirkuleret affald er vigtig for udviklingen, så må det selvfølgelig ikke ske på bekostning af troværdigheden.
Recirkulering af næringsstoffer giver mening i den økologiske produktion.
Af Malthe Karstensen, ØkologiRådgivning Danmark.
MADAFFALD ER EN GOD KILDE TIL NÆRINGSSTOFFER
FORSKERE BLÅSTEMPLER BRUG AF BIOGØDNING I ØKOLOGISK LANDBRUG
KOMMUNERS MADAFFALD BLIVER GØDNING
INGEN GRUND TIL BEKYMRING OVER MEDICINRESTER I SLAM FRA BYER
Denne side er etableret med støtte fra Promilleafgiftsfonden for landbrug.
Økologisk Landsforening • I love øko • Økologisk Nu • Økodag • Organic Denmark • Bittersund • Samfundsnyttigt Landbrug • ØRD
Agro Food Park 26 • 8200 Aarhus N
+45 87 32 27 00 • info@okologi.dk
LANDMÆND ØNSKER MERE VIDEN OM KULSTOFLAGRING
FORSKERE: SOJA ER OVERVURDERET TIL ØKOLOGISKE MALKEKØER
SOLSKINSBONDE LAGRER KULSTOF I STOR STIL
LIVØ-BONDE TROR PÅ BALANCEN MELLEM NATUR, KLIMA OG PRODUKTION
LIV I OG VED MARKEN
DER MANGLER KOKASSER I LANDSKABET
PAS GODT PÅ DINE SNYLTEHVEPSE
HESTEBØNNER FORÆRER KVÆLSTOF TIL HVEDE
MANGE SLAGS AFGRØDER GIVER MERE LIV I MARKEN
BLOMSTERSTRIBER ALENE ER IKKE NOK, HVIS MAN VIL HJÆLPE BIERNE
VI SKAL PASSE PÅ I ET EFFEKTIVT LANDBRUG, AT VI IKKE AT GLEMMER NATUREN
GODE EFTERAFGRØDER GIVER LIV I MARKEN
MADAFFALD ER EN GOD KILDE TIL NÆRINGSSTOFFER
FORSKERE BLÅSTEMPLER BRUG AF BIOGØDNING I ØKOLOGISK LANDBRUG
KOMMUNERS MADAFFALD BLIVER GØDNING
INGEN GRUND TIL BEKYMRING OVER MEDICINRESTER I SLAM FRA BYER
MÆLKEPRODUCENT SER FORDELEN VED SKOVLANDBRUG
HALMPILLER KAN AFHJÆLPE FLUEPLAGE
OST SKAL BANE VEJ FOR BEDRE DYREVELFÆRD FOR MADS HELMS KØER
KO MED KALV - VI SKULLE HAVE GJORT DET FRA STARTEN
FÆRRE MALKNINGER ER BEDSTE VEJ TIL AFGOLDNING
SKÅRLÆGNING KICKSTARTER POSITIV KÆDEREAKTION
ØKONOMI: STORT SPÆND MELLEM TOPPEN OG BUNDEN I ØKOLOGISK PLANTEPRODUKTION
FRYDENSBJERG TAGER KONTROL OVER HØSTEN
HVID LUPIN ER PÅ VEJ TIL DANMARK
HJEMMEBLANDERE KAN UDNYTTE NATURLIG FYTASE I RUG
HAVRE ER EN NY STÆRK TREND